EkBass/fiwiki-20250220-pages-articles huggingface dataset:
Sécheval

Sécheval on kunta Pohjois-Ranskassa Ardennesin departementissa Grand Estin alueella. Se sijaitsee noin 14 kilometriä Charleville-Mézièresin kaupungista pohjoiseen. Kunnan kirkko on rakennettu vuonna 1829. Se korvasi kahdeksan vuosisataa vanhan kirkon, joka sijaitsi kunnan aukiolla. ==Lähteet== ==Aiheesta muualla== Luokka:Ardennesin kunnat
Kourajoki (Sastamala, Suodenniemi)

Kourajoki on Pirkanmaalla Sastamalassa Suodenniemen Kouraniemessä sijaitseva noin 3 kilometriä pitkä joki, joka muodostaa lyhyen osuuden Kauvatsanjoen valuma-alueen noin 90 kilometriä pitkästä pääuomasta. == Joen kulku == Kourajoki alkaa Kourajärven eteläpäästä, missä joki purkautuu Tarkkinaisen ja Haapasaaren välistä kohti etelää. Haapasaari lienee entinen saari, joka sijaitsee joen rannassa. Kouraniemen kylän kiinteä ja vapa-ajan asutus seuraa jokea alas Mouhijärvelle, jonka Ohrilahteen joki laskee. Joen yläjuoksulla on ainoa silta, jossa Putajantieltä (yhdystie 2591) haarautuva Vesunnintie (yhdystie 13074) ylittää joen ja jatkaa Karinkylään ja Vesuntiin. Keskijuoksulla sijaitsee Kourakoski, jossa vesi nykyään korkeintaan virtaa tavallista nopeammin. Alajuoksulla joki tekee suoran käännöksen ja muodostaa Ohrilahden kanssa väliinsä Nakiniemen. Joki virtaa laaksoon muodostuneen peltomaiseman läpi ja rannoille ulottuu metsämaata vain alajuoksulla. Joen silta on samalla säännöstelypato, jolla säännöstellään Kourajärven vedenkorkeutta. Järven säännöstelyväli on 64,62–65,22 metriä mpy. Myös alapuolista Mouhijärveä säännöstellään välille 63,82–65,02 m mpy. Mouhijoen niskalla sijaitsevalla pohjapadolla. == Joen valuma-alue == Kourajoki sijaitsee Kokemäenjoen vesistöalueella (35) Kauvatsanjoen valuma-alueen (35.15) keskijuoksulla Mouhijärven alueella (35.155). Kourajoen varsinainen valuma-alue käsittää kaikki yläpuoliset jokihaarat, joita käsitellään Kauvatsanjoen valuma-alueen artikkelissa. Kourajoen lähialueelta tulee neljä pientä ojaa. Kaksi suurinta tulevat joen länsipuolelta. Keskijuoksulle yhtyy Härkämylly eli Kalaportaanoja, joka saa alkunsa kahden kilometrin päässä Kankaanjärvestä. Toinen oja alkaa pieneltä ojitetulta Horvostensuolta. Kourajärvi.jpg|Näkymä Kourajärvelle joen niskalla. == Lähteet == === Huomioita === === Viitteet === Luokka:Sastamalan joet Luokka:Suodenniemi Luokka:Mouhijärven alue
Ylimmäinen (Joensuu)

Ylimmäinen on syvyyssuhteiltaan epäyhtenäinen metsäjärvi Joensuussa Pohjois- Karjalan maakunnassa. Sen pinta-ala on 4,1 neliökilometriä. Etäisyys Joensuun keskustasta on 31 kilometriä itäkoilliseen.Ylimmäinen. Järviwiki. Viitattu 1.7.2022. == Maantiede == Ylimmäisen pituus kaakosta luoteeseen on 4,9 kilometriä. Järven pohjoisosa on eteläosaa leveämpi. Huomattavia lahtia ovat järven keskivaiheilla sijaitseva Kalliolahti ja järven läntisimmän osan muodostava Jokilahti. Noin viidesosa Ylimmäisestä on enintään metrin syvä ja noin kahdeksasosa on vähintään kymmenen metriä syvä. Syvintä aluetta on järven pohjoisosan Lokkiselkä, jossa sijaitsee myös järven syvin kohta, 24 metriä. Myös järven keskiosassa on kymmenestä viiteentoista metriä syviä vyöhykkeitä. Järven eteläisimmän osan Ylimmäisenluhta on erittäin matalaa vesialuetta ja se rajautuu suohon. Ylimmäisen saariluku on 32. Saarista yksi on alle aarin laajuinen luoto. Viisi saarta on yli hehtaarin laajuisia. Laajin saari on noin seitsenhehtaarinen Suurisaari järven keskiosassa, sen kaakkoispuolella sijaitsee noin kaksihehtaarinen Mäntysaari. Järven eteläosassa sijaitsee usean hehtaarin laajuiset Ukonsaari ja Saunasaari, länsiosassa sijaitsee Ruissaari, jonka tuntumassa on useita pieniä saaria. Ylimmäisen rannat ovat metsä- ja suomaata, ranta-alueella on jonkin verran pientaloja. Ylimmäiseen laskee Mäntylamminpuro luoteesta Suuri-Mainin (127,9 metriä mpy) kautta. Lisäksi järveen laskee useita suo-ojia. Ylimmäisen luusua sijaitsee järven länsikolkassa, josta alkaa länteen kohti Sarvinginjokea virtaava lasku-uoma. Sarvinginjoki jatkuu Pohjanjokena ja Vääräjokena luoteeseen ja päätyy Pielisjokeen. Ylimmäisen vesitilavuus on 18 677 000 kuutiometriä. Ylimmäinen (04.348.1.004) kuuluu Vääräjoen valuma-alueeseen (04.348), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen yläosan alue (04.34) ja ensimmäinen on Oriveden–Pyhäselän alue (04.3). Ylimmäinen on Vääräjoen valuma-alueen laajin vakavesi, toiseksi laajin on Pieni Mäntylampi ja kolmanneksi laajin on Tuomijärvi. Alueeseen kuuluu 23 vähintään hehtaarin laajuista vakavettä, joista vain Ylimmäinen on yli neliökilometrin laajuinen.Vääräjoen valuma-alue (04.348). Järviwiki. Viitattu 1.7.2022. == Lähteet == Luokka:Joensuun järvet Luokka:Oriveden–Pyhäselän alue
Jukajärvi (Joensuu)

Jukajärvi on syvyyssuhteiltaan epäyhtenäinen järvi Joensuussa Pohjois-Karjalan maakunnassa. Sen pinta-ala on 2,2 neliökilometriä. Etäisyys Joensuun keskustasta on 14 kilometriä itään. Järven pohjoisin kolkka sijaitsee Kontiolahden alueella.Jukajärvi. Järviwiki. Viitattu 1.7.2022. == Maantiede == Jukajärven pituus kaakosta luoteeseen on 3,5 kilometriä. Järven luoteisin osa muodostaa oman altaansa, jonka pinta-ala on runsaat 20 hehtaaria ja jota yhdistää pääaltaaseen noin 60 metriä leveä Hirvisalmi. Noin kolmetoista hehtaaria Jukajärvestä on vähintään kymmenen metriä syvä. Syvin vyöhyke sijaitsee järveä jakavan Isosaaren itä- ja pohjoispuolella. Jukajärven saariluku on neljä. Saarista kolme on yli aarin mutta alle hehtaarin laajuisia. Järven keskiosassa sijaitsevan Isosaaren pinta-ala on noin kolme hehtaaria. Jukajärven rannoilla on sekä pelto- että metsämaata. Pientaloja on tiheimmin järven pohjoisella ranta-alueella. Jukajärveen laskee Kissapuro järven eteläpuoliselta Jukasuolta. Jukajärvi laskee järven luoteisosasta alkavaa Jukajokea pohjoiseen. Jukajärven vesitilavuus on 8 215 000 kuutiometriä. Jukajärvi (04.337.1.015) kuuluu Jukajoen valuma-alueeseen (04.337), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen alaosan alue (04.33) ja ensimmäinen on Oriveden–Pyhäselän alue (04.3). Jukajärvi on Jukajoen valuma-alueen laajin vakavesi, toiseksi laajin on Iso Valkealampi ja kolmanneksi laajin on Lakeenjärvi. Alueeseen kuuluu 37 vähintään hehtaarin laajuista vakavettä, joista vain Jukajärvi on yli neliökilometrin laajuinen.Jukajoen valuma-alue (04.337). Järviwiki. Viitattu 1.7.2022. == Lähteet == Luokka:Kontiolahden järvet Luokka:Joensuun järvet Luokka:Oriveden–Pyhäselän alue
Mary Earps

Mary Alexandra Earps (s. 7. maaliskuuta 1993 Nottingham) on englantilainen jalkapalloilija, pelipaikaltaan maalivahti. Hän on pituudeltaan 173-senttimetrinen. Hän edustaa Englannin Superliigassa pelaavaa Manchester Unitedia ja on pelannut Englannin maajoukkueessa 25 maaottelua. Earps on aiemmin edustanut kotimaassaan Doncasteria, Birminghamia, Bristolia ja Readingia. Kauden 2018–2019 hän pelasi Saksassa Wolfsburgin joukkueessa ja voitti sekä liigamestaruuden että cupin. Kesällä 2019 hän siirtyi Manchester Unitediin. Earps pelasi Englannin naisten maajoukkueessa ensimmäisen kerran kesäkuussa 2017. Hän on pelannut vuoden 2022 EM-kilpailujen päättyessä 25 maaottelua. Hän kuului Englannin joukkueeseen MM-kilpailuissa 2019. EM- kilpailuissa 2022 hän voitti joukkueensa ykkösmaalivahtina kultaa, ja hänet valittiin turnauksen tähdistökentälliseen. == Lähteet == Luokka:Englantilaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Suuri performanssi

Suuri performanssi on Tapio Piiraisen ohjaama draama- ja televisioelokuva, joka ensiesitettiin 8. joulukuuta 2008 Yle TV1:n Kotikatsomo-ohjelmapaikalla. Elokuva perustuu Harri Mannerin samannimiseen romaaniin. Elokuva käsittelee nykytaidetta ja taidemaailmaa. Siinä performanssitaiteilija Jaakko J. Tolvanen menehtyy, jonka jälkeen samanniminen työtön muurari huomaa tilaisuutenssa koittaneen, ottaa Tolvasen työn, opiskelee tohtoriksi ja rakastuu näkövammaiseen taiteilijaan. == Rooleissa == == Lähteet == Luokka:Suomalaiset draamaelokuvat Luokka:Suomalaiset televisioelokuvat Luokka:Vuoden 2008 suomalaiset elokuvat Luokka:Tapio Piiraisen ohjaamat elokuvat
Nilonjärvi

Nilonjärvi (myös Leskelänjärvi) on matala ylänköjärvi Kuusamon keskustaajamassa Pohjois-Pohjanmaan koillisosassa. Sen pinta-ala on 93 hehtaaria. Etäisyys Oulusta on 201 kilometriä koilliseen.Nilonjärvi. Järviwiki. Viitattu 1.7.2022. == Maantiede == Nilonjärven pituus kaakosta luoteeseen on 1,9 kilometriä. Järven luoteisosaa erottaa muusta järvestä Kumpuniemi. Nilonjärven keskisyvyys on vain 1,65 metriä. Syvin kohta, neljä metriä, sijaitsee altaan keskivaiheilla. Nilonjärven kaakkoisosassa sijaitsee vajaan hehtaarin laajuinen Kotisaari. Järveä ympäröi taajama-asutus. Järven länsiosan Länsilahden rannat ovat metsämaata ja järven pohjoisosan matalaa Rytiperää reunustaa Rytisuo. Nilonjärven luoteisosaan laskee mutkainen Matkajoki pohjoisesta Saunajärveltä (259,2 metriä mpy). Nilonjärven kaakkoiskolkasta alkaa noin puolitoista kilometriä pitkä Nilonjoki, joka virtaa itään Kuusamojärveen (253,0 metriä mpy). Järven vesitilavuus on 1 405 000 kuutiometriä. Nilonjärvi (74.041.1.001) kuuluu Oivanginjärven lähialueeseen (74.041), joka on kolmannen jakovaiheen vesistö Vienan Kemin päävesistössä (74). Toinen jakovaihe on Oivanginjärven valuma-alue (74.04). Nilonjärvi on Oivanginjärven lähialueen kolmanneksi laajin vakavesi. Laajimmat ovat Oivanginjärvi ja Singerjärvi. Nilonjärveä seuraa Junganjärvi. Kaikkiaan Oivanginjärven lähialueella on 47 vähintään hehtaarin laajuista vakavettä.Oivanginjärven lähialue (74.041). Järviwiki. Viitattu 1.7.2022. == Lähteet == Luokka:Kuusamon järvet Luokka:Kemijoen vesistö (Viena)
Singerjärvi

Singerjärvi on kolmesta altaasta koostuva ylänköjärvi Kuusamon keskustaajaman luoteispuolella Pohjois-Pohjanmaan koillisosassa. Sen pinta-ala on 98 hehtaaria. Etäisyys Oulusta on 200 kilometriä koilliseen.Singerjärvi. Järviwiki. Viitattu 1.7.2022. == Maantiede == Singerjärvi koostuu läntisestä ja itäisestä altaasta, joita yhdistää noin 60 metriä leveä salmi Altaat ovat kutakuinkin samanlaajuiset. Järven kolmas allas on itäisestä altaasta luoteeseen työntyvä Kaivolampi, joka on muutaman hehtaarin laajuinen rantaviivaltaan mutkainen järvenosa. Noin viisi hehtaaria Singerjärvestä on vähintään kymmenen metriä syvä. Syvin kohta, kolmetoista metriä, sijaitsee itäisen altaan länsiosassa. Läntisen altaan itäosassa on yhdeksänmetrinen syvänne. Kaivolampi on matala. Singerjärven ainoa saari, Singersaari, sijaitsee läntisen altaan koillisosassa. Singerjärveä ympäröi metsä- ja suomaa, kuten Singersuo lounaisrannalla. Ranta-alueella on melko paljon rakennuskantaa. Järven pohjoispuolitse kulkee kantatie 81. Singerjärveen laskee mutkainen Junganjoki etelästä Junganjärveltä (262,8 metriä mpy). Singerjärvi laskee Kotijokea kaakkoon Oivanginjärven (260,1 metriä mpy) Kotilahteen. Singerjärven vesitilavuus on 4 034 000 kuutiometriä. Singerjärvi (74.041.1.001) kuuluu Oivanginjärven lähialueeseen (74.041), joka on kolmannen jakovaiheen vesistö Vienan Kemin päävesistössä (74). Toinen jakovaihe on Oivanginjärven valuma-alue (74.04). Singerjärvi on Oivanginjärven lähialueen toiseksi laajin vakavesi. Laajin on Oivanginjärvi ja kolmanneksi laajin on Nilonjärvi, jota seuraa Junganjärvi. Kaikkiaan Oivanginjärven lähialueella on 47 vähintään hehtaarin laajuista vakavettä.Oivanginjärven lähialue (74.041). Järviwiki. Viitattu 1.7.2022. == Lähteet == Luokka:Kuusamon järvet Luokka:Kemijoen vesistö (Viena)
Jytte Andersen

Jytte Maria Andersen (s. 9. syyskuuta 1942 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1979–2007 sekä toiminut Tanskan työministerinä 1993–1998, kaupunki- ja asumisministerinä 1998–2000 sekä tasa-arvoministerinä 1999–2000. ==Lähteet== ==Aiheesta muualla== * Jytte Andersen Tanskan kansankäräjien verkkosivuilla Luokka:Tanskan ministerit Luokka:Tanskan työministerit Luokka:Vuonna 1942 syntyneet Luokka:Elävät henkilöt
Jokilaakson koulu

Jokilaakson koulu voi tarkoittaa: * Jokilaakson koulu, koulu Liedossa * Jokilaakson koulu, koulu Kokkolassa * Jokilaakson koulu, koulu Porvoossa
Arjava

Arjava on muun muassa seuraavien suomalaisten henkilöiden sukunimi: * Antti Arjava (s. 1961), Suomen Kulttuurirahaston yliasiamies * Hellevi Arjava (1936–2024), kirjailija * Kaisa Arjava (1906–1990), pianisti ja pedagogi * Ritva Arjava, (1932–2019), pianisti * Väinö Arjava (1899–1976), viulisti ja konserttimestari, director musices
Julie Blakstad

Julie Blakstad (s. 27. elokuuta 2001) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa maaliskuun 2024 loppuun mennessä 30 maaottelua ja tehnyt niissä kolme maalia, syyskuussa 2021 kotiottelussa Armeniaa ja vierasottelussa Kosovoa vastaan sekä heinäkuussa 2022 EM-kilpailujen alkulohko-ottelussa Pohjois-Irlantia vastaan. Hän pelasi EM-kilpailuissa avauskokoonpanossa joukkueensa kaikki kolme ottelua. MM-kilpailuissa 2023 hän pelasi avauskokoonpanossa 56 minuuttia ensimmäisessä alkulohko-ottelussa Uutta- Seelantia vastaan. Blakstad on edustanut kotimaassaan Ottestadia, Fartia ja Rosenborgia. Tammikuussa 2022 hän siirtyi englantilaisseura Manchester Cityyn, jossa hän pelasi kolmella kaudella yhteensä 21 Superliigan ottelua ja teki niissä kolme maalia. Maalis-kesäkuussa 2023 hän pelasi lainasopimuksella ruotsalaisseura Häckenissä. Tammikuussa 2024 hän siirtyi ruotsalaiseen Hammarbyhyn. == Lähteet == Luokka:Norjalaiset jalkapalloilijat Luokka:Vuonna 2001 syntyneet Luokka:Elävät henkilöt
Anna Jøsendal

Anna Langås Jøsendal (s. 29. huhtikuuta 2001) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa kaksi ensimmäistä maaotteluaan kesäkuussa 2022 Uutta-Seelantia ja Tanskaa vastaan. EM-kilpailuissa 2022 hän pääsi vähäksi aikaa kentälle ottelussa Pohjois- Irlantia vastaan. Hän on kesäkuun 2023 loppuun mennessä pelannut kahdeksan naisten maaottelua. Jøsendal edusti kotimaassaan Avaldsnesia, kunnes hän kaudeksi 2022 siirtyi Rosenborgiin. == Lähteet == Luokka:Norjalaiset jalkapalloilijat Luokka:Vuonna 2001 syntyneet Luokka:Elävät henkilöt
Lado Leskovar

250px|right|thumb|Lado Leskovar vuonna 2007 Lado Leskovar (s. 23. maaliskuuta 1942) on slovenialainen laulaja. Leskovar edusti Jugoslaviaa Eurovision laulukilpailussa 1967 kappaleella Vse rože sveta voitettuaan Jugoslavian karsintana toimineen Jugovizija-laulukilpailun. Kansainvälisessä Eurovision laulukilpailussa Leskovar sijoittui jaetulle kahdeksannelle sijalle 17 kilpailijan joukosta. Leskovar osallistui Jugovizijaan myös vuonna 1965 kappaleilla Vetar s planine ja Sonata, jotka sijoittuivat kilpailussa seitsemänneksi ja 12:nneksi sekä vuonna 1966 kappaleella Tvoj osmeh, joka sijoittui karsinnassa kolmanneksi. Leskovar on ollut UNICEF:in hyvän tahdon lähettiläs vuodesta 1998. ==Lähteet== Luokka:Slovenialaiset laulajat Luokka:Jugoslavian euroviisuedustajat Luokka:Vuoden 1967 euroviisuedustajat Luokka:Vuonna 1942 syntyneet Luokka:Elävät henkilöt
Spam musubi

Spam musubi on havaijilainen välipala, joka valmistetaan Spam- lihasäilykkeestä, valkoisesta riisipallosta (musubi) ja norista. Ruokalaji on syntynyt Havaijilla japanilaisen ja yhdysvaltalaisen ruokakulttuurien kohdatessa. Spam musubin kehittäjänä pidetään Barbara Funamuraa, joka kehitti ruokalajin 1980-luvulla. Välipalan kanssa tarjotaan usein makeaa shoyu- sokerista valmistettua kastiketta. Spam musubi myydään usein yksittäin ja valmiiksi pakattuna, jotta ne voi syödä mahdollisimman helposti missä tahansa. == Lähteet == Luokka:Havaijilainen keittiö
Donchery

Donchery on kunta Pohjois-Ranskassa Ardennesin departementissa Grand Estin alueella. Se sijaitsee Meusejoen varrella, noin 5 kilometriä Sedanin kaupungista länteen. Vuonna 1870 käydyn Saksan–Ranskan sodan ratkaiseva taistelu oli Sedanin taistelu 1. syyskuuta 1870. Seuraavana päivänä 2. syyskuuta Napoleon III ja Otto von Bismarck tapasivat Doncheryssa kutojan talon pihassa sopimassa Ranskan antautumisesta. 1100-1600-luvuilla rakennettu Saint-Onésimen kirkko on yksi alueen tärkeimmistä goottilaisista rakennuksista. Kirkko nimettiin historialliseksi muistomerkiksi vuonna 1911. ==Tunnettuja kuntalaisia== *Joël Muller (s. 1952), jalkapalloilija ja valmentaja Tiedosto:Donchery maison tisserand.jpg|Kutojan talo Tiedosto:BismarckundNapoleonIII.jpg|Napoleon III ja Bismarck Sedanin taistelun jälkeen. Wilhelm Camphausenin maalaus Tiedosto:Eglise Saint-Onésime, à Donchery.jpg|Saint-Onésimen kirkko ==Lähteet== ==Aiheesta muualla== Luokka:Ardennesin kunnat
The Buddha of Suburbia

The Buddha of Suburbia on David Bowien vuonna 1993 julkaistu studioalbumi. == Kappaleet == Kaikki kappaleet on kirjoittanut David Bowie. # # # # # # # # # # == Kokoonpano == * David Bowie – laulu, kosketinsoittimet, syntetisaattori, kitara, saksofoni, perkussiot * Erdal Kızılçay – kosketinsoittimet, trumpetti, basso, kitara, perkussiot * Rob Clydesdale – kitara kappaleessa "Bleed Like a Craze, Dad" * Paul Davidson – basso kappaleessa "Bleed Like a Craze, Dad" * Isaac Prevost – rummut kappaleessa "Bleed Like a Craze, Dad" * Mike Garson – piano * Lenny Kravitz – kitara kappaleessa "Buddha of Suburbia" == Arvostelut == *Allmusic: () linkki *Pitchfork: 7,8/10 == Lähteet == Luokka:David Bowien albumit Luokka:Vuoden 1993 albumit
Paolo Banchero

Paolo Napoleon James Banchero (s. 12. marraskuuta 2002, Seattle, Washington, Yhdysvallat) on yhdysvaltalais-italialainen koripalloilija, joka edustaa NBA- joukkue Orlando Magicia. Banchero pelasi yliopistokoripalloa Duke Universityssä. Orlando Magic varasi hänet ensimmäisellä vuorolla NBA:n kesän 2022 varaustilaisuudessa. Luokka:Vuonna 2002 syntyneet Luokka:Yhdysvaltalaiset koripalloilijat Luokka:Elävät henkilöt
Rasgulla

Rasgulla (, "mehupallo") on etenkin Intian itäosissa ja Bangladeshissa syötävä jälkiruoka, joka valmistetaan paneer-juustosta. Juustoon voidaan sekoittaa myös jauhoja, jotta siitä muotoiltavat pallot pysyvät kasassa. Nämä pallot keitetään sokeriliemessä. Sokerilientä voidaan maustaa mm. ruusuvedellä tai kardemummalla. Jälkiruokaa syödään myös muualla Etelä-Aasiassa ja sen vaihtoehtoisia nimiä ovat mm. rosogolla, roshogollah ja rasbari. Myös eteläaasialaiset diasporat ympäri maailmaa syövät rasgullia. Ruokalajin alkuperästä ei ole täyttä varmuutta: bengalilaisten mukaan rasgulla sai alkunsa keittiökokeilun tuloksena kun taas odishalaisten mukaan kyseessä on vuosisatoja vanha resepti. Sekä Länsi-Bengalin että Odishan viranomaiset ovat hakeneet omille versioilleen maantieteellistä nimisuojaa: Länsi-Bengalissa rasgulla on ilmavampi kuin Odishassa. == Lähteet == Luokka:Intialainen keittiö Luokka:Bangladeshilainen keittiö Luokka:Jälkiruoat Luokka:Juustoruoat
Pohjois-Irlannin naisten jalkapallomaajoukkue

Pohjois-Irlannin naisten jalkapallomaajoukkue on Pohjois-Irlannin naisten edustusjoukkue jalkapallossa. Pohjois-Irlanti, samoin kuin kolme muuta Yhdistyneen kuningaskunnan osaa (Englanti, Skotlanti ja Wales), kilpailevat omilla joukkueillaan, lukuun ottamatta olympialaisia. Pohjois-Irlanti selviytyi ensimmäistä kertaa historiassaan arvokilpailuihin pelattuaan paikkansa vuoden 2022 Englannin EM-kisoihin. Joukkue voitti karsintojen ratkaisevalla kierroksella Ukrainan 4–1. EM-lopputurnauksessa Pohjois-Irlanti hävisi Norjalle 1–4, Itävallalle 0–2 ja Englannille 0–5 eikä selviytynyt alkulohkostaan jatkoon. Pohjois-Irlannin ainoan maalin teki Julie Nelson. == Arvokisat == === Maailmanmestaruuskilpailut === * 1991 – Ei selviytynyt * 1995 – Ei selviytynyt * 1999 – Ei selviytynyt * 2003 – Ei selviytynyt * 2007 – Ei selviytynyt * 2011 – Ei selviytynyt * 2015 – Ei selviytynyt * 2019 – Ei selviytynyt * 2023 – Ei selviytynyt === Euroopan-mestaruuskilpailut === * 1984 – Ei selviytynyt * 1987 – Ei selviytynyt * 1989 – Ei selviytynyt * 1991 – Ei selviytynyt * 1993 – Ei selviytynyt * 1997 – Ei selviytynyt * 2001 – Ei selviytynyt * 2005 – Ei selviytynyt * 2009 – Ei selviytynyt * 2013 – Ei selviytynyt * 2017 – Ei selviytynyt * 2022 – Alkulohko == Lähteet == Luokka:Naisten jalkapallomaajoukkueet Luokka:Pohjois-Irlannin jalkapallo
Sean Dunphy

Sean Dunphy (30. marraskuuta 1937 Whitehall, Dublin, Irlanti – 17. toukokuuta 2011 Baldoyle, Dublinin kreivikunta, Irlanti) oli irlantilainen laulaja. Dunphy tuli tunnetuksi 1960-luvulla Sean Dunphy and The Hoedowners -yhtyeen solistina. Yhtye levytti vuosina 1966–1973 useita menestyskappaleita, joukossa Irlannin singlelistan kärkeen nousseet Lonely Woods of Upton (1969) ja When The Fields Were White With Daisies (1969).http://www.irishcharts.ie/ Dunphy valittiin Irlannin euroviisukarsinnassa 1967 maan edustajaksi kyseisen vuoden Eurovision laulukilpailuun kappaleella If I Could Choose. Kansainvälisessä Eurovision laulukilpailussa Dunphy sijoittui toiseksi. Dunphy osallistui myös Irlannin euroviisukarsintaan 1969 kappaleella Paper Boats ja sijoittui tuolloin karsinnassa viidenneksi. ==Diskografia== ===Albumithttps://www.discogs.com/artist/1472620-Sean-Dunphy=== ====Sean Dunphy and The Hoedowners -yhtyeessä==== *Ireland's Own (1968) *Sean Dunphy And The Hoedowners (1968) *The Best Of Sean Dunphy And The Hoedowners (1970) *Just Sean (1970) ====Sooloartistina==== *Fields Of Green & Skies Of Blue (1972) *Come Summertime (1973) *John Latchford Presents Sean Dunphy Favourites (1974) *Thru Old Ireland (1977) *Journey Thru' Ireland (1982) *Sean Dunphy's Ireland To Remember (1991) ===Valikoidut singlet=== :Sijoitus Irlannin singlelistalla ====Sean Dunphy and The Hoedowners -yhtyeessä==== *Wonderful World of My Dreams (1966) #3 *Showball Crazy (1966) #2 *4033 (1967) #17 *If I Could Choose (1967) #2 *Talking Love (1967) #13 *Two Loves (1968) #2 *Christmas Polka (1968) #2 *Lonely Woods of Upton (1969) #1 *When the Fields Were White with Daisies (1969) #1 *The Old Fenian Gun (1970) #5 *The Old Refrain (1970) #19 *There's an Island in the Sun (1972) #10 *Michael Collins (1972) #12 *Pal of My Cradle Days (1973) #3 ====Sooloartistina==== *Santa Claus Is Coming Tonight (1977) #14 *Rosie (1979) #30 ==Lähteet== *https://www.dib.ie/biography/dunphy-sean-a9885 ===Viitteet=== Luokka:Irlantilaiset laulajat Luokka:Irlannin euroviisuedustajat Luokka:Vuoden 1967 euroviisuedustajat Luokka:Vuonna 1937 syntyneet Luokka:Vuonna 2011 kuolleet
Sigrid Nikula

Maine Sigrid Nikula (o.s. Rinne, 16. toukokuuta 1908 Helsinki − 17. elokuuta 1996 Turku) oli suomalainen historioitsija ja teologian tohtori. Hän muun muassa kirjoitti kaksi Suomen kirkot -sarjan osaa C. J. Gardbergin ja Tove Riskan kanssa sekä kaksiosaisen Turun kaupungin 1500-luvun historian puolisonsa Oscar Nikulan kanssa. Sigrid Nikulan isä oli valtionarkeologi Juhani Rinne ja veli lääkintöneuvos Henrik J. Rinne. == Teokset == * * * * * * * * * == Lähteet == Luokka:Suomalaiset historioitsijat Luokka:Vuonna 1908 syntyneet Luokka:Vuonna 1996 kuolleet
Highland Park

Highland Park voi viitata ainakin seuraaviin asiohin: *Highland Park, kylä Floridassa *Highland Park, kaupunki Illinoisissa *Highland Park, kaupunki Michiganissa *Highland Park, kunta New Jerseyssä *Highland Park, väestönlaskennallinen paikkakunta Pennsylvaniassa *Highland Park, kunta Texasissa *Highland Park, paikkakunta Texasissa *Highland Park, skotlantilainen tislaamo
Maryna Vjazovska

Maryna Serhijivna Vjazovska (; s. 2. joulukuuta 1984 Kiova) on ukrainalainen matemaatikko. Hän on yksi vuoden 2022 Fieldsin mitalilla palkituista. Hän työskentelee Sveitsissä École polytechnique fédérale de Lausannessa (EPFL). Vjazovska suoritti alemman korkeakoulututkinnon kiovalaisessa Kiovan kansallisessa yliopistossassa. Tämän jälkeen hän muutti Saksaan ja opiskeli maisteriksi Kaiserslauternin teknillisessä yliopistossa (TU Kaiserslautern). Hän jatkoi opintojaan Bonnin yliopistossa, josta hän valmistui tohtoriksi vuonna 2013. Hänen väitöskirjansa oli otsikoitu Modular Functions and Special Cycles. Vjazovska siirtyi väitöskirjan jälkeiseen tutkijan tehtävään (postdoc) saksalaiseen Humboldt-yliopistoon Berliinissä. Joulukuussa 2016 hän otti vastaan sveitsiläisen EPFL:n apulaisprofessuurin professorin urapolulla. Jo vuoden kuluttua hänet nimitettiin professoriksi 33-vuotiaana. Vjazovska on toinen Fieldsin mitalilla palkittu nainen. Hänen palkitsemisena perusteena ovat Fourier-analyysin ääriarvo- ja interpolointiongelmiin liittyvät saavutukset. Vjazovskan työstämä kysymys on identtisten pallojen pakkauksesta mahdollisimman tiheästi kahdeksanulotteisessa tilassa, jonka hän ratkaisi vuonna 2016 ja jatkoi sittemmin työtä ongelman parissa esittämällä yhdessä muiden matemaatikkojen kanssa ratkaisun 24-ulotteiseen tilaan pakkaamisesta. BBC valitsi Vjazovskan vuonna 2022 sadan vaikutusvaltaisen ja innostavan naisen listalle 100 Women. ==Lähteet== Luokka:Ukrainalaiset tieteilijät Luokka:Ukrainalaiset matemaatikot Luokka:Fieldsin mitalistit Luokka:Vuonna 1984 syntyneet Luokka:Elävät henkilöt
Tom Collins

Tom Collins on klassinen, long drink -tyyppinen drinkki. Alkuperäinen versio tehdään 'Old Tom' -ginistä, sitruunamehusta, sokerista ja soodavedestä. Vaihtamalla käytettyä alkoholia siitä saadaan tehtyä useita muunnelmia. ==Taustaa== Nimi Tom Collins mainitaan ensimmäisen kerran vuonna 1876 amerikkalaisen baarimestari Jerry Thomasin kirjoittamissa resepteissä, mutta samanlaisia giniä, sitruunamehua ja sokeria sisältäviä juomasekoituksia on nautittu vuosikymmeniä aiemmin. Se sai luultavasti nimensä 'Old Tom' -ginistä, joka oli makeampaa kuin useimmat nykyiset ginit, mutta ei niin makeaa kuin hollantilainen genever. Drinkin välitön edeltäjä oli 'John Collins', ja mm. International Bartenders Association käyttää edelleen tuota nimeä versiosta, jossa käytetään dry giniä. ==Resepti== IBA:n virallisessa Tom Collins -reseptissä on kolme osaa giniä, kaksi osaa sitruunamehua, yksi osa sokerisiirappia ja neljä osaa soodavettä. Gini, mehu ja sokeri sekoitetaan korkeassa lasissa jäiden kanssa, ja lasi täytetään soodavedellä. Koristeeksi laitetaan sitruunaviipale ja maraschinokirsikka. ==Muunnelmia== * John Collins - korvataan gini bourbonilla * Juan Collins - korvataan gini tequilalla * Ivan Collins - korvataan gini vodkalla * Rum Collins - korvataan gini vaalealla rommilla; sitruunamehu voidaan korvata limettimehulla, tai näiden sekoituksella * Pierre Collins - korvataan gini konjakilla ==Lähteet== Luokka:Drinkit
Hobson

Hobson on muun muassa seuraavien henkilöiden sukunimi: * Bulmer Hobson (1883–1969), irlantilainen vallankumouksellinen nationalisti * Henry Hobson (1891/2–1983), yhdysvaltalainen episkopaalikirkon piispa * J. A. Hobson (1858–1940), brittiläinen talousteoreetikko ja yhteiskuntatieteilijä * Mark Hobson (s. 1969), brittiläinen murhaaja * Tatiana Gabrielle Hobson, Tati Gabrielle (s. 1996), yhdysvaltalainen näyttelijä.
Magnesiumfosfaatti

Magnesiumfosfaatti (Mg3(PO4)2) on magnesium- ja fosfaatti-ionien muodostama epäorgaaninen ioniyhdiste. Yhdistettä käytetään muun muassa stabilointiaineena ja lisäravinteissa. == Ominaisuudet, valmistus ja käyttö == Huoneenlämpötilassa magnesiumfosfaatti on valkoista kiteistä ainetta. Yhdiste on alkeiskopiltaan monokliininen. Kidevedettömän aineen lisäksi tunnetaan myös kidevedellisiä muotoja kuten penta-, okta- ja dokosahydraatit (Mg3(PO4)2PO4·5H2O, Mg3(PO4)2·8H2O ja Mg3(PO4)2·22H2O). Kidevesi poistuu rakenteesta kuumennettaessa. Magnesiumfosfaatti ei käytännöllisesti katsoen liukene veteen, mutta liukenee happoihin.Klaus Schrödter, Gerhard Bettermann, Thomas Staffel, Friedrich Wahl, Thomas Klein & Thomas Hoffmann: Phosphoric Acid and Phosphates, Ullmann's Encyclopedia of Industrial Chemistry, John Wiley & Sons, New York, 2008. Magnesiumfosfaattia valmistetaan saostamalla veteen liukenevien magnesiumsuolojen vesiliuoksesta natriumfosfaatin avulla. Toinen tapa on magnesiumoksidin ja fosforihapon reaktio. Magnesiumfosfaattia voidaan käyttää muovien stabilointiaineena, antasidina, estämään paakkuuntumista puhdistusaineissa ja magnesiumin lähteenä lisäravinteissa ja lannoitteissa. ==Lähteet== Luokka:Fosfaatit Luokka:Magnesiumyhdisteet
Alexandria (Romania)

Alexandria on Teleormanin piirikunnan pääkaupunki Romanian eteläosassa, Muntenian historiallisella alueella. Vuonna 2011 kaupungin väkiluvuksi mitattiin 45 434. Alexandria tunnetaan paikallisena maatalouskaupan keskuksena. == Historia == Arkeologisten tutkimusten mukaan alueella on ollut asutusta jo paleoliittiselta kaudelta lähtien. Kaupungin itsessään perustivat kuitenkin vasta vuonna 1834 Zimnicean ja Mavrodinin asukkaat. Perustamisvuonna Moritz von Ott laati Alexandrialle kaupunkisuunnitelman. Kaupunki nimettiin Valakian tuolloisen hallitsijan, Alexandru Ghican, mukaan. Vuosina 1877–1878, Venäjän–Turkin sodan aikana, Alexandria toimi tärkeänä ruokavarastona Venäjän armeijalle. Aleksandria osallistui joulukuun 1989 vallankumoukseen. == Ystävyyskaupungit == * Morlaix, Ranska == Lähteet == Luokka:Romanian kaupungit
Halvar

Halvar on alkuperältään muinaisskandinaavinen miehen etunimi. Nimi tarkoittaa eteisvartijaa. Nimi oli tässä muodossa jo keskiajalla käytössä lähinnä Ruotsin länsi- ja pohjoisosissa, jota vastoin Suomessa sitä ei juuri esiintynyt. Norjassa nimi oli yleinen, mihin vaikutti varsinkin Norjan suojeluspyhimyksenä tunnettu Pyhä Hallvard. Suomessa Halvar-nimisiä henkilöitä on nykyään muutamia kymmeniä. Halvarin nimipäivä on suomenruotsalaisen kalenterin mukaan 6. heinäkuuta. == Tunnettuja Halvareja == * Halvar Björk (1928–2000), ruotsalainen näyttelijä * Halvar von Fieandt (1879–1936), suomalainen korva-, nenä- ja kurkkutautilääkäri * Halvar Hacklin (1899-1982), suomalainen yritysjohtaja ja kauppaneuvos * Halvar Moritz (1906–1993), ruotsalainen maastohiihtäjä == Lähteet == Luokka:Etunimet
Jukka Anteroinen

Jukka Pekka Anteroinen (s. 24. huhtikuuta 1968 Varkaus) on suomalainen lippueamiraali, joka työskentelee Merivoimien esikunnan esikuntapäällikkönä. Anteroinen valmistui Kadettikoulusta vuonna 1992 ja suoritti yleisesikuntaupseerin tutkinnon vuonna 2002. Hän on aiemmin toiminut urallaan muun muassa Puolustusvoimien operaatiokeskuksen päällikkönä 2015–2016, puolustusvoimain komentajan erityisavustajana 2016–2019 ja Rannikkolaivaston komentajana 2019–2022. Koulutukseltaan hän on sotatieteiden tohtori (2013). == Lähteet == Luokka:Suomalaiset amiraalit Luokka:Vuonna 1968 syntyneet Luokka:Elävät henkilöt
Apostle of Infinite Joy

Apostle of Infinite Joy on suomalaisen metalliyhtye Antipopen viides studioalbumi, joka julkaistiin 21. helmikuuta 2020. Levyn on julkaisut yhdysvaltalainen Fertile Crescent Productions -levy-yhtiö.Fertile Crescent Productions: Antipope artist info Apostle of Infinite Joy levyllä yhtye jatkoi tyylilleen uskollisesti metallin eri alatyylien yhdistelyä painottaen erityisesti perinteisestä heavy metallista ja black metallista otettuja vaikutteita. Temaattisesti levyn kappaleet keskittyvät okkultisti Aleister Crowleyn elämään ja ajatteluun.The Progressive Subway: Interview Hardrock.lt: Interview == Kappaleet == # # # # # # # # == Kokoonpano == * Mikko Myllykangas – laulu, kitara, syntetisaattori * Antti J. Karjalainen – kitara * Joni Tauriainen - basso * Tuska E. – rummut == Arvostelut == * Metal Temple: Metal Temple: Album review * Antichrist Magazine: Antichrist Magazine: Album review * Ever Metal: Ever Metal: Album review * Tuonela Magazine: Tuonela Magazine: Album review == Lähteet == == Aiheesta muualla == * * *Fertile Crescent Productions levy-yhtiön kotisivu Luokka:Vuoden 2020 albumit Luokka:Antipopen albumit
Juha-Matti Ylitalo

Juha-Matti Ylitalo (s. 13. heinäkuuta 1966 Hollola) on suomalainen insinööriprikaatikenraali, joka työskentelee Puolustusvoimien logistiikkalaitoksen apulaisjohtajana. Ylitalo valmistui päällikkökurssilta ja diplomi-insinööriksi vuonna 2004 ja suoritti ylemmän päällystön kurssin vuonna 2015. Hän on aiemmin toiminut urallaan muun muassa lentokonehuoltoupseerina 1988–2001, lentoteknisenä johtajana Karjalan lennostossa 2006–2008 ja HX- materiaaliprojektin johtajana Järjestelmäkeskuksessa 2017–2022. Puolustusvoimien logistiikkalaitoksen apulaisjohtajana hän on toiminut 1.7.2022 alkaen.Viran täyttäminen ja tehtävään määrääminen PLM/2022/8 Valtioneuvosto. 25.2.2022. == Lähteet == Luokka:Suomalaiset kenraalit Luokka:Suomalaiset insinöörit Luokka:Vuonna 1966 syntyneet Luokka:Elävät henkilöt
Stepan Tudor

Stepan Tudor, , oikea sukunimi: Олексюк; Oleksjuk, (25. elokuuta 1892 Ponykva, Brodyn piiri, Galicia – 22. kesäkuuta 1941 Lviv) oli ukrainalainen kirjailija. Tudor valmistui Lvivin yliopistosta 1926. Hän aloitti kirjoitustensa julkaisemisen 1925. Puolalaiset viranomaiset vainosivat häntä hänen harjoittamansa kommunistiagitaation vuoksi. Hän oli Länsi-Ukrainan vallankumouskirjailijoiden liiton Hornon perustajia. Hän alkoi julkaista ja toimittaa 1930 liiton äänitorvea Viknaa. Hän julkaisi muutaman kertomuskokoelman ja myös romaaneja. Hän kuoli Lvivissä ilmapommituksessa Saksan ja Neuvostoliiton välisen konfliktin ensimmäisenä päivänä. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1892 syntyneet Luokka:Vuonna 1941 kuolleet
Făgăraș

Făgăraș (saks. Fogarasch, unk. Fogaras) on kaupunki Romanian keskiosassa, Brasovin piirikunnassa. Kaupunki sijaitsee Olt-joen rannalla, Transilvanian historiallisella alueella. Vuonna 2011 kaupungin väkiluvuksi mitattiin 30 714. == Maantiede == === Sijainti === Făgăraș sijaitsee Făgărașvuoriston juurella, vuoristosta noin 20 kilometriä pohjoiseen. Kaupungin halki kulkee DN1-tie, yhdistäen sen Brasoviin sekä Sibiuun. Kaupungin itäpuolella, hylätyn pellon ja huoltoaseman välissä, sijaitsee Romanian maantieteellinen keskus (45°50′N 24°59′E). ==== Ilmasto ==== Köppenin ilmastoluokituksen mukaan Făgăraș sijoittuu lauhkean meri-ilmaston alueelle (Cfb). == Historia == Făgărașissa on ollut asutusta ainakin keskiajalta lähtien, jolloin kaupungissa järjestettiin pieniä messuja puisen linnoituksen suojassa. Kaupunki mainittiin ensi kerran asiakirjassa vuonna 1291 nimellä Fogros. Kaupungin nykyinen linnoitus rakennettiin vuonna 1310 puisen linnoituksen tilalle, joka paloi tataarien hyökkäyksessä 1241. Linnoitusta laajennettiin 1400- ja 1600-luvuilla, jolloin sitä pidettiin yhtenä Transilvanian vahvimmista linnoituksista. Kommunistisen vallan aikana Făgărașia pidettiin kommunismin vastustajien pesäkkeenä. 1950-luvulla kaupungin linna toimi vankilana, jonne passitettiin kommunismia vastustaneita. Linna kunnostettiin kauttaaltaan 1960- ja 1970-luvuilla, ja nykyisin paikalla toimii museo. Kaupungin talous koki kovia teollisuuden näivettyessä vuoden 1989 vallankumouksen jälkeen. Osa kaupungin asukkaista lähti vierastyöläisiksi muun muassa Italiaan, Espanjaan ja Irlantiin. === Juutalaiset Făgărașissa === Juutalaiset asettuivat Făgărașiin 1800-luvulla. Vuonna 1827 kaupunkiin perustettiin ensimmäinen juutalainen hautausmaa; ensimmäinen synagoga avattiin 1859. Suurin osa juutalaisväestöstä puhui tuolloin saksaa, myöhemmin unkaria. Romaniaa alettiin opettaa lapsille vasta vuodesta 1919, jolloin Făgăraș siirtyi Romanialle. Vuonna 1920 juutalaisia asui kaupungissa 457. Juutalaisten ja paikallisväestön yhteiselo sujui ongelmitta toiseen maailmansotaan asti, jolloin Romanian fasistinen hallinto (1940–1944) alkoi takavarikoida juutalaisyhteisön sekä yksityishenkilöiden omaisuutta. Osa asukkaista määrättiin pakkotyöhön, osa lähetettiin Transnistriaan. Sodan loputtua lähikylien juutalaiset siirrettiin Făgărașiin, ja vuonna 1947 juutalaisia oli noin 360. Myöhemmin monet juutalaiset muuttivat pois joko suurempiin kaupunkeihin tai ulkomaille, etenkin Israeliin. Făgărașin viimeinen juutalainen kuoli 2013. ″Sinagoga din Făgăraş se degradează, dar promisiunile curg″, Monitorul de Făgăraș, 23. lokakuuta 2019 == Lähteet == Luokka:Romanian kaupungit Luokka:Brașovin piirikunta
Rachel Furness

Rachel Furness (s. 19. kesäkuuta 1988 Sunderland, Englanti) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 85 maaottelua ja tehnyt niissä 38 maalia. Hän pelasi ensimmäisen maaottelunsa maaliskuussa 2005. Furness on edustanut englantilaisseura Liverpoolia vuoden 2020 alusta. Hänen aiempia seurojaan Englannissa ovat olleet Sunderland, Newcastle United, Lincoln, Reading ja Tottenham Hotspur. Islannissa hän on edustanut Grindavíkia. == Lähteet == Luokka:Pohjoisirlantilaiset jalkapalloilijat Luokka:Vuonna 1988 syntyneet Luokka:Elävät henkilöt
Laura Rafferty

Laura Rafferty (s. 29. huhtikuuta 1996 Southampton, Englanti) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM- kilpailuja 32 maaottelua. Hän pelasi ensimmäisen maaottelunsa maaliskuussa 2013. Rafferty on edustanut englantilaisseura Southamptonia kesästä 2021 alkaen. Hänen aiempia seurojaan Englannissa ovat olleet Chelsea, Oxford United, Brighton & Hove Albion ja Bristol City. == Lähteet == Luokka:Pohjoisirlantilaiset jalkapalloilijat Luokka:Vuonna 1996 syntyneet Luokka:Elävät henkilöt
Julie Nelson

Julie Nelson (s. 4. kesäkuuta 1985 Larne) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois- Irlannin naisten maajoukkueessa ennen vuoden 2022 EM-kilpailuja 125 maaottelua ja tehnyt niissä kahdeksan maalia. Hän pelasi ensimmäisen maaottelunsa maaliskuussa 2004. Nelson on pelannut seuratasolla Pohjois-Irlannin lisäksi Englannissa, Skotlannissa ja Islannissa. Hän palasi loppuvuonna 2015 nuorempana edustamaansa seuraan Crusaders Strikersiin. == Lähteet == Luokka:Pohjoisirlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Ashley Hutton

Ashley Elizabeth Hutton (s. 2. marraskuuta 1987) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois- Irlannin naisten maajoukkueessa ennen vuoden 2022 EM-kilpailuja 114 maaottelua ja tehnyt niissä yhdeksän maalia. Hän pelasi ensimmäisen maaottelunsa maaliskuussa 2005. Hutton on edustanut kotimaansa liigassa Linfieldiä vuodesta 2013. == Lähteet == Luokka:Pohjoisirlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Marissa Callaghan

Marissa Callaghan (s. 2. syyskuuta 1985 Belfast) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 72 maaottelua ja tehnyt niissä yhdeksän maalia. Hän pelasi ensimmäisen maaottelunsa toukokuussa 2010. Callaghan edustaa kotimaassaan Cliftonvillea. == Lähteet == Luokka:Pohjoisirlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Kirsty McGuinness

Kirsty McGuinness (s. 4. marraskuuta 1994) on pohjoisirlantilainen jalkapalloilija. Hän on pelipaikaltaan hyökkääjä. Hän on pelannut Pohjois- Irlannin naisten maajoukkueessa ennen vuoden 2022 EM-kilpailuja 57 maaottelua ja tehnyt niissä 14 maalia. Hän pelasi ensimmäisen maaottelunsa heinäkuussa 2010. McGuinness on edustanut kotimaassaan Linfieldiä, Glentorania ja vuodesta 2020 Cliftonvillea. Kirsty McGuinnessin pikkusisko Caitlin McGuinness on myös maajoukkuejalkapalloilija. == Lähteet == Luokka:Pohjoisirlantilaiset jalkapalloilijat Luokka:Vuonna 1994 syntyneet Luokka:Elävät henkilöt
Jacqueline Burns

Jacqueline Burns (s. 6. maaliskuuta 1997) on pohjoisirlantilainen jalkapalloilija. Hän on pelipaikaltaan maalivahti. Hän on pelannut Pohjois- Irlannin naisten maajoukkueessa ennen vuoden 2022 EM-kilpailuja 39 maaottelua. Hän pelasi ensimmäisen maaottelunsa heinäkuussa 2013. Burns on pelannut kotimaansa lisäksi Yhdysvalloissa ja Islannissa sekä kevätkaudella 2022 Ruotsissa BK Häckenin joukkueessa. == Lähteet == Luokka:Pohjoisirlantilaiset jalkapallomaalivahdit Luokka:Vuonna 1997 syntyneet Luokka:Elävät henkilöt
Tirripaisti

Tirripaisti tai tirrikastike on Etelä- ja Itä-Savon maakuntaruoka. Se tehdään ruskistamalla ohuita siivuja siankylkeä sekä mahdollisesti sipulia paistinpannulla, ja hauduttamalla kypsäksi kirkkaassa liemessä. Mausteina on yleensä vain suolaa ja maustepippuria. Ruoka tarjoillaan keitettyjen perunoiden tai perunamuusin kera. Savossa sitä on perinteisesti syöty sakean talkkunapuuron eli kopratalkkunan kanssa. Tirripaisti eroaa läskisoosista siinä, että lientä ei suurusteta sakeaksi. Siihen lisätään kuitenkin joskus leivänmuruja sakeuttamaan lientä. ==Lähteet== Luokka:Suomalainen keittiö
Barnum & Bailey Circus

Barnum & Bailey Circus oli P. T. Barnumin ja James Anthony Baileyn vuonna 1881 perustama sirkus, joka oli aikoinaan yksi maailman tunnetuimmista sirkuksista. Liikemies Phineas Taylor Barnum hankki vuonna 1841 omistukseensa Scudder's American Museumin, jonka kokoelmiin kuului erilaisia kummajaisia. Barnum nimesi sen Barnum's American Museumiksi, ja teki siitä suositun näyttävällä mainonnalla ja julkisuustempauksilla. Erään sirkuksen omistajat Dan Castello ja William Cameron Coup pyysivät Barnumia yhtiökumppanikseen, ja sirkus sai vuonna 1875 uuden nimen P.T. Barnum's Great Traveling Museum, Menagerie, Caravan, and Hippodrome. Samoihin aikoihin James Anthony Bailey ja James E. Cooper pyörittivät Cooper and Bailey Circusta, jonka vetonaulana oli norsu nimeltään Columbia. Barnum halusi ostaa norsun, mutta asiasta ei päästy sopuun. Vuonna 1881 Bailey ja Cooper suostuivat lopulta yhdistämään sirkukset, ja Barnum & Bailey Circus perustettiin. Sirkukset kiersivät 1800-luvun loppupuolella ympäri Yhdysvaltoja junilla, ja vuonna 1889 Barnum & Bailey Circus joutui rautatieonnettomuuteen, jossa kuoli kaksi eläintenhoitajaa sekä 33 hevosta, kaksi kamelia ja yksi muuli. Vuonna 1891 Barnum kuoli ja Bailey osti Barnumin osuuden hänen leskeltään. Bailey jatkoi sen jälkeen sirkuksen kiertueita Yhdysvaltain itärannikolla. Joulukuussa 1897 Bailey vei Barnum & Bailey -sirkuksen Eurooppaan viiden vuoden kiertueelle. Sillä välin Ringlingin veljesten Ringling Brothers -sirkus käytti tilannetta hyväkseen ja siirtyi Yhdysvaltain keskilännestä itärannikolle. Ringlingien sirkuksen suosio kasvoi nopeasti, ja hekin siirtyivät tekemään laajoja kiertueita rautateiden avulla. Kun Bailey palasi Yhdysvaltoihin vuonna 1902, oli Ringling Brothers -sirkus jo vakiinnuttanut asemansa itärannikolla. Bailey siirsi Barnum & Bailey -sirkuksen länsirannikolle, jossa se menestyi hyvin. James Anthony Bailey kuoli vuonna 1906, ja seuraavan vuonna Ringlingin veljekset ostivat Barnum & Bailey -sirkuksen. Ringlingit pyörittivät sen jälkeen kumpaakin sirkusta rinnakkain usean vuoden ajan, kunnes vuonna 1919 sirkukset yhdistettiin, ja uuden sirkuksen nimeksi tuli Ringling Bros. and Barnum & Bailey Circus. == Lähteet == Luokka:Sirkukset
Painkiller (drinkki)

pienoiskuva|Mukillinen Painkilleriä ja pullo Pusser's-rommia Painkiller (engl. "särkylääke") on Piña Coladaa muistuttava makea, rommipohjainen drinkki. Nimensä se on luultavasti saanut, kun sitä on käytetty krapulan helpottamiseen. ==Resepti== Painkilleriin menee 2 osaa tummaa rommia, 4 osaa ananasmehua, 1 osa kookoskermaa ja 1 osa appelsiinimehua. Koristeeksi käytetään ananaslohkoa sekä usein raastettua muskottipähkinää. Juoma valmistetaan ravistamalla, ja tarjoillaan jäillä täytetystä highball- tai hurrikaanilasista. ==Historia== Drinkki syntyi 1970-luvulla Soggy Dollar- baarissa Jost Van Dyken saarella Brittiläisillä Neitsytsaarilla. Rommivalmistaja Pusser's Rum Ltd. on hankkinut tavaramerkin drinkin nimeen. Vuonna 2011 yhtiö pakotti "Painkiller"-nimisen baarin New Yorkissa vaihtamaan nimensä, mikä sai monet baarit boikotoimaan Pusser's Rumin tuotteita ja Painkiller-drinkkiä. ==Lähteet== Luokka:Drinkit
Bazeilles

Bazeilles on kunta Pohjois-Ranskassa Ardennesin departementissa Grand Estin alueella. Se sijaitsee Meusejoen varrella, noin 5 kilometriä Sedanin kaupungista kaakkoon. == Historia == Uusi Bazeillesin kunta muodostettiin 1. tammikuuta 2017. Tällöin siihen liittyi kolme kuntaa: Bazeilles, Rubécourt-et- Lamécourt ja Villers-Cernay. Vuonna 1870 käydyn Saksan–Ranskan sodan ratkaisevin taistelu oli Sedanin taistelu, ja siihen liittyvä Bazeillesin taistelu käytiin 1. syyskuuta 1870. Bazeillesia puolusti Ranskan merijalkaväen joukot kunniakkaasti. Taistelusta tuli merijalkaväen symboli, ja sen vuosipäivää juhlitaan joka vuosi kaikkialla Ranskassa. Taistelu innoitti myös taidemaalari Alphonse de Neuvillen tekemään isänmaallisen maalauksen Les Dernières Cartouches (Viimeiset patruunat) vuonna 1873. Taistelussa haavoittui Ranskan marsalkka Patrice de Mac-Mahon ja hänet vangittiin. Bazeilles on teollisuuspaikkakunta. Siellä aloitti takomo toimintansa 1500-luvulla, ja se saavutti huippunsa 1800-luvulla. Vuonna 1830 nuori Eugène Schneider otti takomon vastuulleen, ja loi samalla teollisuusimperiumin jonka ansiosta Ranskan rautatiet SNCF saatiin nykyaikaistettua. Teollistumisen myötä kuntaan muutti työvoimaa, pääasiassa belgialaisia, mutta myös luxemburgilaisia ja saksalaisia. == Linnat == Kunnassa on useita linnoja. Château de Bazeilles on vauraan teollisuusyrittäjän vuosina 1740-1750 rakennuttama asuinlinna. Linna vaihtoi omistajaa useita kertoja 1900-luvulla, ja se vaurioitui pahoin tulipalossa vuonna 1989. Château de Montvillers on rakennettu vuonna 1770. Sen rakennutti myös teollisuusyrittäjä. Vuonna 1986 linnasta tuli jalkapalloseura CS Sedan Ardennesin koulutuskeskus. Château de Turenne on peräisin 1600-luvulta. Linna kärsi pahoja vaurioita vuoden 1870 taisteluissa, mutta siinä on silti säilynyt paljon alkuperäisiä osia, kuten laskusilta. Château de Lamécourt on 1500-luvulta peräisin oleva linna. Kaikki linnat ovat historiallisia monumentteja. Tiedosto:Alphonse-Marie-Adolphe de Neuville - Les dernières cartouches (1873).jpg|Alphonse de Neuvillen maalauksen Les Dernières Cartouches (Viimeiset patruunat) Tiedosto:Bazeilles-FR-08-ruines post-1870.jpg|Bazeillesin raunioita taistelun jälkeen Tiedosto:Chateau Bazeilles Ardennes France 01.JPG|Château de Bazeilles Tiedosto:Château de Montvillers 3924.JPG|Château de Montvillers Tiedosto:Bazeilles (08 Ardennes) - La Ferme Turenne – Portail classé - Photo Francis Neuvens.JPG|Château de Turenne Tiedosto:Douves et château 971.jpg|Château de Lamecourt ==Lähteet== ==Aiheesta muualla== Luokka:Ardennesin kunnat
Highland Park (Illinois)

Highland Park on kaupunki Yhdysvaltain Illinoisissa. Se sijaitsee Michiganjärven rannalla 40 kilometriä Chicagosta pohjoiseen. Highland Park on Chicagon esikaupunkialuetta, joka kehittyi 1800-luvun lopulla varakkaiden chicagolaisten asuinalueeksi. Highland Parkissa oli vuonna 2020 yli 30 000 asukasta. == Maantiede == Highland Park sijaitsee Laken piirikunnassa 40 kilometriä Chicagon keskustasta pohjoiseen. Kaupungin maapinta-ala on 31,7 neliökilometriä, ja kaupunki on Michiganjärven rannalla. Highland Park on kaupunkikuvallisesti tyypillistä esikaupunkialuetta, jossa on pieni liikekeskusta. Michiganjärvellä on joitakin rantoja sekä kävelyreittejä. == Historia == Ennen kuin eurooppalaiset asettuivat Highland Parkin alueelle, ainakin potawatomit kulkivat sen metsissä. Saksalaiset maahanmuuttajat perustivat vuonna 1847 St. Johnsin ja vuonna 1850 Port Clintonin satamakylät, joiden kautta oli tarkoitus avata sisämaa kaupankäynnille. Chicagon entinen pormestari sekä kiinteistökeinottelija Walter S. Gurnee otti vuonna 1855 haltuunsa Port Clinton Land Companyn ja kaavoitti sen asuinalueeksi. Highland Park sai kunnallishallinnon vuonna 1869, jolloin siellä oli noin 600 asukasta. Siitä kehittyi 1800-luvun aikana varakkaiden chicagolaisten asuinalue. Sinne rakennettiiin 1887 julkinen kirjasto, ja siihen liitettiin Ravinian kylä 1899. Highland Parkissa oli 1900-luvun alussa 2 806 asukasta. 1900-luvulla asukasluku teki kaksi suurta loikkaa: 1920-luvulla asukasluku kasvoi 98 prosenttia ja 1950-luvulla 52 prosenttia. Vuonna 1930 asukkaita oli 12 203 ja vuonna 1960 25 532. == Väestö == Highland Parkissa asui vuoden 2020 väestönlaskennan mukaan 30 176 ihmistä. Kymmenen vuotta aikaisemmin asukkaita oli ollut 29 763\. Vuoden 2020 väestönlaskennen mukaan asukkaista 89,6 prosenttia oli valkoisia. Mustia tai afroamerikkalaisia oli 0,8 prosenttia ja aasialaisia 2,9 prosenttia. Latinotaustaisia oli 8,9 prosenttia. Highland Parkissa on merkittäviä juutalaisyhteisöjä, ja esimerkiksi North Suburban Synagogue Beth Elin synagoga palvelee noin 1 100 perhettä. == Kulttuuri ja nähtävyydet == Ravinian festivaali on yksi Yhdysvaltain merkittävimmistä musiikkifestivaaleista. Se järjestetään vuonna 1904 perustetussa 15 hehtaarin laajuisessa Ravinian puistossa, joka on ollut vuodesta 1936 myös Chicagon sinfoniaorkesterin kesäpaikka. Highland Parkissa on lisäksi muun muassa paikallisteatteri ja taidekeskus. Highland Parkin alueella kuvattiin 1980-luvulla useita merkittäviä elokuvia, kuten John Hughesin ohjaamat tai tuottamat Vaihdetaan vapaalle, Ferris, Lisa – unelmien nainen, Synttärit ja Yksin kotona sekä Riskibisnes. == Lähteet == == Aiheesta muualla == *Kaupungin kotisivut Luokka:Illinois’n kaupungit